
Es cita per primera vegada a Mallorca i a les Balears l'isòpode terrestre Armadilli- 
dium album Dollfus, 1897 (Isopoda: Crinocheta: Armadillidiidae). L'espècie és 
característica de platges arenoses ben conservades un hàbitat cada vegada més difí- 
cil de trobar a les Balears degut a l'explotació turística del litoral. 

Paraules clau: Isopoda, Armadillidium album, Mallorca, primera cita. 


Armadillidium album, A WOODLICE (ISOPODA, CRINOCHETA, ARMADI- 
LLIDIDAE) NEW FOR THE BALEARIC ISLANDS FAUNA. The discovery of 
the terrestrial isopod Armadillidium album Dollfus, 1897 (Isopoda: Crinocheta: 
Armadillidiidae) at two sites on the beach adjacent to s'Albufera Natural Park in 
April 2003 constitutes the first records for Mallorca and the Balearic Islands. The 
species is characteristic of undisturbed sandy beaches, a habitat increasingly diffi- 
cult to find in the Balearics in the face of tourism usage of the coastal zone. 

l'activitat de l'home, en autèntics cosmopolites. 
Tots els representants del gènere Armadillidium 


El gènere Armadillidium Brandt, d'origen 
mediterrani, és un dels més diversificats dintre 
dels isòpodes terrestres (Crustacea: Oniscidea) 
coneixent-se fins el moment unes 180 espècies, 
moltes d'elles endèmiques de diferents punts de 
l'àrea mediterrànea (Schmalfuss, 2000). Unes 
poques espècies d'aquest gènere s'han estès per 
amples zones del món, convertint-se, gràcies a 


es caracteritzen per tenir habilitats volvacionals 
molt desenvolupades. 

A les Illes Balears fins el moment s'han iden- 
tificat les següents espècies: A. vulgare (Latrei- 
lle, 1804) -cosmopolita-, A. granulatum Brandt, 
1833 -holomediterrània- i A. pretusi Cruz, 1990, 
A. strinatii Vandel, 1960, A. serrai Cruz & 
Dalens, 1990 i A. cruzi Garcia, 2003, totes elles 
endèmiques (Garcia i Cruz, 1996, Garcia, 2003). 

També s'ha citat A. espanyoli Cruz, 1990 (Garcia 
i Cruz, 1993), encara que aquesta cita és errònia 
i deguda a una identificació equivocada. Aquests 
exemplars s'han de referir a una espècie propera, 
encara no descrita (veure Garcia i Cruz, 1996, 
Garcia, 2003). La captura d'alguns exemplars 
identificats com Armadillidium album Dollfus, 
1897 al Parc Natural de s'Albufera de Mallorca, 
permet afegir aquesta espècie al catàleg faunístic 
balear, representant endemés la segona citació 
dins el territori ibero-balear ja que només havia 
estat enregistrada en una ocasió al Cabo de Gata 
(Almería) (Cruz, 1993). 


Material examinat 


Parc Natural de s'Albufera, Muro (Mallorca), 
03/04/2003 Es Braç (platja), 19, Angelo Gross 
leg., 04/04/2003, Es Comú (platja), 1 J, 299, 
Angelo Gross leg. Tots els exemplars han estat 
recol-lectats sota restes de llenya dipositats sobre 
l'arena. (Figs. 1 i 2). 


Morfologia i afinitats 


Armadillidium album és una petita espècie 
(ca. 6 mm) de color blanquinós amb tot el cos 
aparentment cobert de petites espines (Fig. 3). Al 
microscopi aquestes espines apareixen formades 
per seda-escates erectes, amb forma de punyal 
(Vandel, 1962). Una característica morfològica 
que permet identificar fàcilment A. album és la 
presència d'un taló a l'angle distal de la cara 
esternal del basis del setè pereiopodi dels mas- 
cles (Fig. 4) tot i que existeixen individus amb 
característiques intersexuals en els que no apa- 
reix aquesta formació (Oliver i Meechan, 1993). 
Les sedes d'A. album que ornamenten tots els 
pereiopodis són laciniades i molt robustes, igual 
que ho és tot l'apèndix, la qual cosa és indicativa 
dels seus hàbits excavadors. Encara que la majo- 
ria d'individus solen ésser quasi completament 
despigmentats, alguns exemplars presenten una 
xarxa pigmentària bastant aparent. Descripcions 
completes d'A. album es poden trobar a Vandel 
(1962), Oliver i Meechan (1993) i Hopkin 
(1991). 





Fig. 1. Localitat d'Armadillidium album a l'illa de Mallorca. 
Fig. 1. Location of Armadillidium album in Mallorca island. 

Fig. 2. Platja d'Es Comú, hàbitat d'Armadillidium Fig. 3. Armadillidium album. Exemplar de S'Albufera 


album al Parc Natural de s'Albufera. de Mallorca. 
Fig. 2. Es Comú beach, hàbitat of Armadillidium Fig. 3. Armadillidium album. Specimen from the Albu- 
album in the Albufera Natural Part. fera of Mallorca. 





Fig. 4. Setè pereiopodi d'un mascle de s'Albufera. Vegi's el taló distal del basis, característic d'aquesta espècie. 
Fig. 4. Pereiopod 7 of a male specimen from s'Albufera. See the distal apophysis of basipodite, characteristic of 
this species. 

Morfològicament A. album representa un 
tipus bastant aïllat dins el gènere i habitualment 
s'ha col-locat dins el grup morfològic "pictum" 
(Vandel, 1962). Únicament A. amicorum Rodrí- 
guez i Vicente, 1993, de les Açores, pareix ésser 
molt proper a aquesta espècie. 


Ecologia 


Armadillidium album és una espècie suprali- 
toral halòfila que es troba quasi exclusivament a 
un biòtop molt especialitzat com és davall les 
restes de llenya flotant llançades per la mar que 
romanen en contacte directe amb l'arena, sobre 
platges arenoses poc alterades (Vader i De Wolf, 
1988). Únicament en els períodes de més calor, 
A. album excava galeries d'un mode anàleg al 
dels representants del gènere Tylos (Vandel, 
1962). Les platges ben conservades a les quals hi 
resti abundant matèria orgànica llançada per la 
mar (com llenyes flotants o acumulació de Posi- 
donia oceanica) són cada vegada més difícils de 
trobar a les Balears degut a les dràstiques neteges 
periòdiques a que són sotmeses per a la seva 
explotació turística. Altres isòpodes terrestres 
característics d'aquest hàbitat (i.e. Stenophiloscia 
zosterae, Halophiloscia ischiana, H. couchi, 
Stenoniscus pleonalis, Tylos sp.) encara que han 
estat citats a Balears són relativament rars i es 
troben localitzats a les platges no explotades 
turísticament. 


Distribució geogràfica 


Es tracta d'una espècie holomediterrània que 
ha estès la seva àrea de distribució al llarg de les 
costes atlàntiques europees i fins a les illes atlàn- 
tiques de Madeira i Açores. A la Mediterrània la 
majoria de les citacions es localitzen a la costa 
italiana, on sembla ser molt comú. A l'Atlàntic 
europeu es coneix de molts punts de França, 
Gran Bretanya, Irlanda i Holanda. 

